Česká televize

Česká televize (ČT) (norsk oversettelse: Tsjekkisk televisjon) er et tsjekkisk statlig eid kringkastingsselskap, som kringkaster innen fjernsyn og nye medier. Tsjekkisk televisjon ble etablert 1. januar 1992 som offentlig leverandør av fjernsyn til befolkningen i Tsjekkia. Etableringen kom som en følge av oppløsningen av Tsjekkoslovakia, og ČT er en direkte etterfølger til tsjekkoslovakisk fjernsyn. I dag drifter selskapet seks riksdekkende tv-kanaler og finansieres av en månedlig kringkastingsavgift på 5 euro per husholdning.

 Bakgrunn 

 Historie 
Tsjekkisk fjernsyn har historie tilbake til begynnelsen av 1950-årene da som Československá televize, det statlige fjernsynsselskapet i daværende Tsjekkoslovakia. Selskapet startet regelmessige sendinger 1. mai 1953 fra et studio i Praha, og en andre kanal, ČST2, ble lansert i 1970. Den opprinnelige kanalen ble samtidig omdøpt til ČST1. Selskapet startet fargesendinger på ČT2 i 1973, og på ČT1 i 1975.

Etter Murens fall i 1989 og demokratiseringen av Øst-Europa i årene etter, holdt Tsjekkoslovakia demokratiske valg i 1990. Valgene viste en splittelse mellom den tsjekkiske og den slovakiske delen av landet, og de to delene besluttet å oppløse landet. 24. mai 1991 vedtok det slovakiske nasjonalrådet en lov som gjorde at slovakisk televisjon (STV) ble opprettet fra 1. juli 1991, mens 7. november samme år godkjente det tsjekkiske nasjonalrådet en lov om tsjekkisk fjernsyn (ČT) som trådte i kraft fra 1. januar 1992.Michael Krauss og Allison Stanger: Irreconcilable Differences?: Explaining Czechoslovakia's Dissolution. Rowman & Litterfield Publishers, Boston 2000. Kapittel 17 (side 269-286) av Martin Vadas: Notes on the Role of Television in Czechoslovakia's Dissolution. ISBN 0-8476-9021-0

Ett år senere ble Tsjekkoslovakia oppløst og delt mellom den nye staten Tsjekkia og det gjenopprettede Slovakia. Samtidig sluttet Československá televize sine sendinger og avsluttet driften.

De to tidligere tsjekkoslovakiske kanalene ble omdøpt til ČT1 og ČT2 og en tredje kanal, nyhetskanalen ČT24 fulgte i 2005 og ČT sport i 2006. De to siste kanalene, barnekanalen ČT :D og kulturkanalen ČT art ble opprettet i 2013. 

HD-tv ble lansert i 2010 og det analoge bakkenettet stengte i 2011. I 2013 startet ČT egne HD-utgaver av tre av sine kanaler:  ČT1 HD, ČT2 HD og ČT Sport HD.

 Dagens selskap 
I dag drifter ČT seks tv-kanaler og finansieres av statlige bidrag og reklameinntekter. I tillegg betaler tsjekkiske husholdninger en obligatorisk kringkastingsavgift på 5 euro i måneden. I 2016 hadde selskapet et årlig budsjett på 253 millioner euro.

ČT har nærmere 3000 ansatte og produserer selv to av tre programmer som sendes. Samlet hadde de seks kanalene en markedsandel på 30,4 prosent i det tsjekkiske tv-markedet i juli 2016.

 Kanaltilbud 
Per 2018 driver ČT seks tv-kanaler:
 Logo Programprofil100px 
ČT1 er selskapets flaggskipskanal og henvender seg til et bredt publikum. Kanalen viser tsjekkiske filmer, barneprogrammer, nyheter og dokumentarer. ČT1 HD er høydefinisjons-versjonen av ČT1. Tidligere ble HD-programmer vist på en egen kanal, ČT HD.100pxČT2 sender dokumentarer og naturprogrammer. Kanalen viser også utenlandske filmer med undertekster på tsjekkisk. ČT2 HD er høydefinisjons-versjonen av ČT2.100pxČT24 er landets første og eneste døgnkontinuerlige nyhetskanal. Den tilbyr nyheter, aktualitetsprogrammer og innsiktsprogrammer 24 timer i døgnet og sender nyhetsoppdateringer hver hele time. ČT24 kan strømmes via internett samt satellittene Astra 3A, Astra 1KR og Intelsat 10-02. Den er også tilgjengelig på tsjekkisk kabel-tv og landets digitale bakkenett.100pxČT sport (tidligere ČT4 Sport og ČT4) er en sportskanal som sender over satellitt, kabel-tv og landets digitale bakkenett. Den overfører store idrettsarrangementer i Tsjekkia og verden ellers, blant annet De olympiske leker, Verdensmesterskapet i fotball og Europamesterskapet i fotball. ČT Sport HD er høydefinisjons-versjonen av ČT Sport og ble lansert 3. mai 2012. 100pxČT :D (fullt navn ČT Déčko) er en barnekanal som henvender seg til seere i alderen 4 til 12 år. Kanalen ble lansert 31. august 2012. ČT Déčko sender fra klokken 06 til 20 og deler frekvens med kulturkanalen ČT art som sender fra klokken 20 til 06. 100pxČT art er en kunst og kulturkanal som ble lansert 31. august 2013. Kanalen sender fra klokken 20 til 06 daglig og deler sendefrekvens med ČT Déčko.

 Se også 
 Český rozhlas – tsjekkisk radio

 Referanser 

 Eksterne lenker 


Kategori:Den europeiske kringkastingsunion
Kategori:Selskaper etablert i 1953
Kategori:Kringkastingsselskaper
Kategori:Selskaper etablert i 1992